รัฐบาลไทย-ข่าวทำเนียบรัฐบาล-โฆษกรัฐบาลฯ มั่นใจสถานการณ์น้ำ 64 ไม่ซ้ำรอยปี 54
วันพฤหัสบดีที่ 7 ตุลาคม 2564
โฆษกรัฐบาลฯ มั่นใจสถานการณ์น้ํา 64 ไม่ซ้ํารอยปี 54
โฆษกรัฐบาลฯ มั่นใจสถานการณ์น้ํา 64 ไม่ซ้ํารอยปี 54   “นายก ฯ” เดินหน้าบริหารจัดการน้ํา ตาม พ.ร.บ.น้ําฯ – แผนแม่บทน้ํา 20 ปี  เทียบกับอดีตพบตัวเลขสถิติความเสียหายทั้งจากภัยแล้งและอุทกภัยลดลงอย่างชัดเจน
วันนี้ (7 ต.ค. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยเฝ้าระวังสถานการณ์น้ําตั้งแต่ต้นปี รวมไปถึงมีวางแผนบริหารจัดการน้ําของประเทศทั้งระบบอย่างต่อเนื่อง เพื่อป้องกันภัยพิบัติจากสถานการณ์อุกทกภัยและปัญหาน้ําแล้งที่เกิดขึ้นในประเทศไทย ส่งผลให้สถิติความเสียหายภัยจากน้ําลดลงอย่างชัดเจน เมื่อเทียบกับปี 2554 มีการประกาศเป็นพื้นที่ภัยพิบัติกรณีฉุกเฉินถึง 65 จังหวัด เสียหาย 69 ล้านไร่ ขณะที่ในปี 2564 ครบรอบ 10 ปี ข้อมูลจากจิสด้าพบว่า ปีนี้น้ําท่วมในพื้นที่ภาคตะวันออกเฉียงเหนือ ภาคกลาง 21 จังหวัด มีพื้นที่เสียหาย 1.33 ล้านไร่ ขณะที่ สถานการณ์อ่างเก็บน้ําขนาดใหญ่ของไทย ปี 2564 ยังมีระดับน้ําน้อย ยังมีพื้นที่เพียงพอรองรับปริมาณน้ําฝนอีกมาก รวมทั้งยังได้มีพัฒนารูปแบบการจัดการน้ําโดยใช้ “พื้นที่ลุ่มต่ํา รับน้ํานอง” เพื่อบรรเทาความเสียหาย ประกอบกับปริมาณฝนที่ตกในพื้นที่กทม.ยังไม่มากทําให้สามารถบริหารจัดการระบายน้ําได้ ประเมินได้ว่ากทม.น้ําจะไม่ท่วมหรือรุนแรงเท่ากับปี 2554 เปรียบเทียบสถานการณ์อุทกภัยในปี 2554 กับ 2564 ปริมาณฝนสะสม (ทั้งประเทศ) ปี 2554 มีปริมาณฝนสะสม 1,948 มม. ขณะที่ปี 2564 (1 ม.ค. - ปัจจุบัน) มีปริมาณ 1,360 มม. น้อยกว่า ปี 2554 อยู่ 588 มม. ปริมาณน้ําใน 4 เขื่อนหลักลุ่มน้ําเจ้าพระยา ปี 2554 รวม 23,605 ล้าน ลบ.ม. คิดเป็น 95% แต่ในปีนี้รวม 11,969 ล้าน ลบ.ม. คิดเป็น 48% ปี ทําให้ปริมาณน้ํารวม 4 เขื่อนน้อยกว่าปี 2554 อยู่ 11,636 ล้าน ลบ.ม. ในส่วนปริมาณน้ําไหลผ่านบริเวณ อ.บางไทร จ.พระนครศรีอยุธยา ปี 2554 อยู่ที่ 3,903 ล้าน ลบ.ม.ปี 2564 มีปริมาณน้ําไหลผ่าน 2,561 ล้าน ลบ.ม. น้อยกว่า ปี 2554 อยู่ 1,342 ลบ.ม./วินาที
นายธนกร กล่าวว่า ขณะเดียวกัน ยังได้มีการจัดทําแผนแม่บทการบริหารจัดการทรัพยากรน้ํา 20 ปี พ.ศ.2561 – 2580 ซึ่งเป็นครั้งแรกที่มีการดําเนินงานจากทุกหน่วยงาน มีผลงานที่เป็นรูปธรรมในช่วงปี 61-64 สามารถขยายเขตประปาเมือง/พื้นที่เศรษฐกิจ 559 แห่ง ปริมาณน้ําใช้ประโยชน์เพิ่มขึ้น 1,203.92 ล้าน ลบ.ม. เขื่อนป้องกันตลิ่ง 59 กม. ฟื้นฟูป่าต้นน้ํา 135,17 ไร่ โครงการจัดทําแผนหลักการบรรเทาอุทกภัยเจ้าพระยาตอนล่าง อาทิ คลองระบายน้ําหลากบางบาล-บางไทร การปรับปรุงระบบชลประทานเดิม การเพิ่มประสิทธิภาพการระบายน้ําแม่น้ําเจ้าพระยา โครงการบริหารจัดการพื้นที่นอกคันกั้นน้ํา เป็นต้น ปัจจุบันขับเคลื่อนแล้ว 32% ซึ่งการดําเนินการแก้ปัญหาน้ําแล้ง-น้ําท่วมแบบบูรณาการอย่างเป็นรูปธรรม ตลอดระยะเวลา 7 ปี ที่ผ่านมามีความก้าวหน้าโดยลําดับ ซึ่งส่งผลให้สถิติความเสียหายภัยจากน้ําลดลงอย่างชัดเจน เช่น ในปี 2562 ซึ่งเป็นปีที่แล้งรุนแรงรองจากปี 2558 มีประกาศภัยแล้งเพียง 30 จังหวัด และในปี 2563/64 มีการประกาศภัยแล้งเพียง 2 จังหวัด ทั้งนี้ยืนยันรัฐบาลดําเนินงานอย่างจริงจังในการปรับปรุงและพัฒนาการบริหารจัดการน้ําของประเทศให้เกิดความมั่นคงและยั่งยืน ควบคู่กับการให้ความสําคัญการใช้งบประมาณอย่างมีประสิทธิภาพและเกิดความคุ้มค่าสูงสุดต่อประชาชนและประเทศชาติ มีความโปรงใส เป็นธรรม ตรวจสอบได้ โดยปีงบประมาณ 2565 ยังได้มีการตรวจสอบความพร้อมและความซ้ําซ้อนของแผนงานด้านน้ํา ได้กว่า 60,000 ล้านบาทด้วย
*****************
กลุ่มประชาสัมพันธ์และเผยแพร่ สํานักโฆษก